2016 deur my lens: Mlungisi Louw | Netwerk24
Mlungisi Louw, Netwerk24-fotograaf in Bloemfontein, het sy beste foto’s van 2016 gekies.
Mlungisi Louw, Netwerk24-fotograaf in Bloemfontein.
Raymond Rhule, vleuel van die Vrystaat-Cheetahs, hardloop met die bal in ’n Curriebeker-rugbywedstryd in Bloemfontein.
Tim McPherson van Avian Pest Solutions van Bloemfontein laat ’n jong visarend in die Soetdoring-natuurreservaat vry nadat dit ná ’n lang beseringstyd gerehabiliteer is.
’n Lid van die Mangaung-brandweer-en-reddingsdiens spook om ’n brand in ’n pakhuis in die stad te blus. Dit was een oggend vroeg in Mei.
Hanna Thole (80) van Jacobsdal in die Vrystaat kook kos op ’n oop vuur in haar oopdaksinkhuis. Jacobsdal is een van verskeie dorpe in die Vrystaat wat onder armoede en gebrekkige munisipale dienste gebuk gaan.
Leanna Makwang (80) en haar kleinkind Elbredo Seekooi (2) van Jacobsdal in die Vrystaat sit onder ’n boom om die skroeiende son te vermy. Jacobsdal is een van verskeie dorpe in die Vrystaat wat erg deur armoede geraak word.
Julius Malema, leier van die EFF, sit in die beskuldigdebank van die landdroshof in Bloemfontein. Hy het verskyn op aanklag dat hy die Wet op Oproerige Byeenkomste van 1956 oortree het.
Skiërs weerkaats in ’n ander skiër se bril by die Oos-Kaapse Tiffindell-ski-oord.
’n Skiër val toe hy teen ’n helling afbeweeg by die Tiffindell-ski-oord in die Oos-Kaap.
Die gemeenskap van Reddersburg het in 2016 onder misdaad en die gebrek aan munisipale dienste gebuk gegaan. Hier is Emiline Visagie (10, voor hek), Kheletso Perekisi (9) en Naledi Zon (9).
Jaftha (90) en Raga Makgethi (50) van Petrusburg in die Vrystaat ry in die dorp op hul perdekar. Hulle is maar twee van dié dorp se inwoners wat genoeg gehad het van die misdaad in die dorp en die gebrek aan munisipale dienste.
Skud 2016 lag-lag af